O Graben (en aragonés literalment "a zancha") ye una d'as carreras mas famosas de Viena y se troba situata en o primer districto d'a ciudat. Prencipia en a Stock-im-Eisen-Platz chunto a o Palacio Equitable y remata en a unión entre o Kohlmarkt y Tuchlauben. Atra carrera d'o primer districto se diz Tiefer Graben (zancha funda). Ye trescruzata por a Wipplinger Straße por meyo d'o Hohe Brücke, un puent de diez metros d'altaria sobre a carrera.